Pelletikatel on pikaajaliselt jätkusuutlik küttelahendus, kuna puidugraanulid (pelletid) on looduslik taastuvenergia ja see on ka tulevastele põlvedele kättesaadav erinevalt maagaasist, naftast või uraanist.
Tänapäeval istutatakse Euroopas puid rohkem kui neid raiutakse. Seetõttu on puidujäätmetest saadud ”kontsentreeritud päikeseenergia” muutnud jätkusuutlikku küttelahenduse tähendust.
Puud seovad oma kasvamise ajal täpselt niipalju CO2 kui vabaneb nende põletamisel. Põlemine omakorda ei vabasta rohkem CO2 kui puidu loomulik lagunemine metsas. Nii kaua kui metsade kogupind ei vähene on selle tsükli mõju alati positiivne. Selline on hetkeseis Euroopas ja mujal maailmas, kus metsade kogupind aasta-aastalt suureneb ja seda isegi suureneva puiduenergia kasutuse tingimustes.
Seega, puidujäätmete põletamine pelletikateldes on üks parimatest alternatiividest vedelkütusele/gaasile ja elektrile selleks, et tagada üleminek taastuvenergiale ning kaitsta kliimat.